Diari Oficial de la Generalitat Valenciana


Sumari del DOGV 4580, del 04-09-2003 (2003/9712)

RESOLUCIÓ de 1 de setembre de 2003, del conseller de Justícia i Administracions Públiques, per la qual es resol el procediment de revisió d'ofici de l'apartat 1.c) de la base quarta de les resolucions de 10 de juny de 2002 i 15 de juliol de 2002 de la Direcció General de Funció Pública, per les quals es convoquen, respectivament, concursos de mèrits per a la provisió de llocs de treball de naturalesa funcionarial, sector administració general, caps de negociat i caps d'unitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4580

Data del DOGV
:   04-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9712


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 1 de setembre de 2003, del conseller de Justícia i Administracions Públiques, per la qual es resol el procediment de revisió d'ofici de l'apartat 1.c) de la base quarta de les resolucions de 10 de juny de 2002 i 15 de juliol de 2002 de la Direcció General de Funció Pública, per les quals es convoquen, respectivament, concursos de mèrits per a la provisió de llocs de treball de naturalesa funcionarial, sector administració general, caps de negociat i caps d'unitat. [2003/9712]
  
Per Resolució de 25 d'abril de 2003, del conseller de Justícia i Administracions Públiques, es va iniciar el procediment de revisió d'ofici de l'apartat 1.c) de la base quarta de les següents resolucions:
  
- Resolucions de 10 de juny de 2002, de la Direcció General de Funció Pública, publicades en el DOGV núm. 4273, de data 18.06.2002, es van convocar concursos de mèrits número 52 a 66/2002, per a la provisió de llocs de treball de naturalesa funcionarial, sector administració general, grup C/D, caps de negociat de les conselleries d'Indústria, Comerç i Energia; Medi Ambient; Sanitat; Cultura i Educació; Agricultura, Pesca i Alimentació; Obres Públiques, Urbanisme i Transport; Economia, Hisenda i Ocupació; Benestar Social; Justícia i Administracions Públiques; Servici Valencià d'Ocupació i Formació; Presidència; Organisme Públic Valencià d'Investigació; Institut Valencià de la Joventut; Institut Valencià d'Estadística i Institut Valencià d'Investigació, respectivament.
  
- Resolució de 15 de juliol de 2002, de la Direcció General de Funció Pública, publicada en el DOGV núm. 4.302, de 29.07.2002, per la qual es va convocar Concurs de Mèrits núm. 68/2002, per a la provisió de llocs de treball de naturalesa funcionarial, sector administració general, grup C/D, caps de negociat de l'Institut Valencià de la Música.
  
- Resolucions de 15 de juliol de 2002, de la Direcció General de Funció Pública, publicades en el DOGV núm. 4302, de data 29.07.2002, per les quals es van convocar concursos de mèrits número 69 a 79/2002, per a la provisió de llocs de treball de naturalesa funcionarial, sector administració general, grup B/C, caps d'unitat, de l'Institut Valencià de Joventut, Conselleria de Sanitat, Conselleria de Benestar Social, Conselleria d'Obres Públiques, Urbanisme i Transport, Conselleria de Justícia i Administracions Públiques, Conselleria de Cultura i Educació, Conselleria d'Economia, Hisenda i Ocupació, Presidència, Conselleria de Medi Ambient, Servici Valencià d'Ocupació i Formació i Conselleria d'Indústria, Comerç i Energia, respectivament.
  
Per Resolució de 25 d'abril de 2003, del conseller de Justícia i Administracions Públiques, es va iniciar procediment de revisió d'ofici de l'apartat 1.c) de la base quarta de les mencionades convocatòries, i es va suspendre la seua execució mentre no es resolguera sobre la procedència de la declaració de nul·litat. Mitjançant resolució del director general de Funció Pública, de 25 d'abril de 2003 (DOGV núm. 4.490, de 30.04.03) es va notificar a les persones interessades la incoació del procediment de revisió d'ofici de les convocatòries a efectes del que preveu l'art. 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Rebudes les al·legacions de les persones interessades, i de conformitat amb el que disposa l'art. 102.2 de la citada Llei 30/92, es va remetre l'expedient al Consell Jurídic Consultiu de la Comunitat Valenciana perquè emetera dictamen.
  
En l'expedient remés al Consell Jurídic Consultiu consta Proposta de Resolució del director general de Funció Pública, de data 28 de maig de 2003, en què s'argumentava la concurrència d'un supòsit de nul·litat en l'apartat 1.c) de la base quarta de les convocatòries publicades per vulneració dels principis d'igualtat, mèrit i capacitat.
  
En data 14 de juliol de 2003, ha tingut entrada al Registre General de la Conselleria de Justícia i Administracions Públiques el Dictamen número 376/2003, emés pel Consell Jurídic Consultiu de la Comunitat Valenciana, de data 10/07/2003, en què manifesta ?no apreciar causa de nul·litat de ple dret de l'apartat 1.c) de la base quarta de les resolucions del director general de Funció Pública, de 10 de juny de 2002 i 15 de juliol de 2002, per les quals es convoquen concurs de mèrits, caps de negociat, convocatòries 52 a 66/02 i Convocatòria núm. 68/02 i resolucions de 15 de juliol de 2002, convocatòries núm. 69 a 79/02, caps d'unitat.
  
Per tant, i atés el caràcter preceptiu i vinculant del dictamen del Consell Jurídic Consultiu en els procediments de revisió d'ofici, de conformitat amb el que establix la disposició addicional onze del Text Refós de la Llei de Funció Pública Valenciana, i en virtut de les competències assignades pel Decret 7/2003, de 21 de juny, del President de la Generalitat Valenciana, resolc:
  
Primero
  
Declarar la no-concurrència de causa de nul·litat de ple dret en l'apartat 1.c) de la base quarta de les resolucions de 10 de juny de 2002, de la Direcció General de Funció Pública, publicades en el DOGV núm. 4273, de data 18.06.2002, per la qual es van convocar concursos de mèrits número 52 a 66/2002, per a la provisió de llocs de treball de naturalesa funcionarial, sector administració general, grup C/D, caps de negociat, de les conselleries d'Indústria, Comerç i Energia; Medi Ambient; Sanitat; Cultura i Educació; Agricultura, Pesca i Alimentació; Obres Públiques, Urbanisme i Transport; Economia, Hisenda i Ocupació; Benestar Social; Justícia i Administracions Públiques; Servici Valencià d'Ocupació i Formació; Presidència; Organisme Públic Valencià d'Investigació; Institut Valencià de la Joventut; Institut Valencià d'Estadística i Institut Valencià d'Investigació, respectivament; Resolució de 15 de juliol de 2002, de la Direcció General de Funció Pública, publicada en el DOGV núm. 4.302, de 29.07.2002, per la qual es va convocar Concurs de Mèrits núm. 68/2002, per a la provisió de llocs de treball de naturalesa funcionarial, sector administració general, grup C/D, caps de negociat de l'Institut Valencià de la Música, i resolucions de 15 de juliol de 2002, de la Direcció General de Funció Pública, publicades en el DOGV núm. 4302, de data 29.07.2002, per la qual es van convocar concursos de mèrits número 69 a 79/2002, per a la provisió de llocs de treball de naturalesa funcionarial, sector administració general, grup B/C, caps d'unitat de l'Institut Valencià de Joventut, Conselleria de Sanitat, Conselleria de Benestar Social, Conselleria d'Obres Públiques, Urbanisme i Transport, Conselleria de Justícia i Administracions Públiques, Conselleria de Cultura i Educació, Conselleria d'Economia, Hisenda i Ocupació, Presidència, Conselleria de Medi Ambient, Servici Valencià d'Ocupació i Formació i Conselleria d'Indústria, Comerç i Energia, respectivament.
  
Segon
  
No procedir a la revisió d'ofici de l'apartat 1.c) de la base quarta de les resolucions mencionades en l'anterior apartat, i en conseqüència deixar sense efecte la suspensió de l'execució de les citades convocatòries.
  
La present Resolució posa fi a la via administrativa i, de conformitat amb els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i també amb els articles 8, 14 i 46 de la Llei Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que l'ha dictat, en el termini d'un mes a comptar des de l'endemà a la publicació. Alternativament, pot interposar-se recurs contenciós administratiu davant del Jutjat Contenciós Administratiu de València, en el termini de dos mesos a partir del dia següent al de la seua publicació.
  
València, 1 de setembre de 2003.- El conseller de Justícia i Administracions Públiques: Víctor Campos Guinot.